CELEX: C2005/296/30
Language: fi
Date: 2005-11-26 00:00:00
Title: Asia C-361/05: Euroopan yhteisöjen komission  26.9.2005  Espanjan kuningaskuntaa vastaan nostama kanne

26.11.2005   
            
            
               FI
            
            
               Euroopan unionin virallinen lehti
            
            
               C 296/16
            
         Euroopan yhteisöjen komission 26.9.2005 Espanjan kuningaskuntaa vastaan nostama kanne
   (Asia C-361/05)
   (2005/C 296/30)
   Oikeudenkäyntikieli: espanja
   Euroopan yhteisöjen komissio on nostanut 26.9.2005 Euroopan yhteisöjen tuomioistuimessa kanteen Espanjan kuningaskuntaa vastaan. Kantajan asiamiehinä ovat I. Martínez del Peral ja M. Konstantinidis, prosessiosoite Luxemburgissa.
   Kantaja vaatii, että yhteisöjen tuomioistuin
   
               1)
            
            
               toteaa, että Espanjan kuningaskunta ei ole noudattanut direktiivin 75/442/ETY, (1) sellaisena kuin se on muutettuna direktiivillä 91/156/ETY, (2) 4, 9 ja 13 artiklan ja direktiivin 99/31/EY (3) 14 artiklan mukaisia velvoitteitaan,
               
                           —
                        
                        
                           koska se ei ole toteuttanut tarpeellisia toimenpiteitä Níjarin ja Hoyo de Miguelin kaatopaikkojen saattamiseksi kyseisistä direktiiveistä johtuvien velvoitteiden mukaisiksi
                        
                     
                           —
                        
                        
                           koska se ei ole vastaanottanut Espanjan viranomaisilta tietoja, joiden perusteella voidaan todeta perusteettomaksi komission vastaanottama kantelu, joka koskee La Mojonerassa sijaitsevaa Cueva del Mojónin kaatopaikkaa, mistä johtuu myös, että se ei ole noudattanut direktiivin 75/442/ETY, sellaisena kuin se on muutettuna direktiivillä 91/156/ETY, 4, 9 ja 13 artiklan ja direktiivin 99/31/EY mukaisia velvoitteitaan, koska se ei ole toteuttanut tarpeellisia toimenpiteitä Cueva del Mojónin kaatopaikan saattamiseksi kyseisistä direktiiveistä johtuvien velvoitteiden mukaiseksi
                        
                     
         
               2)
            
            
               velvoittaa Espanjan kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Näillä kaatopaikoilla vallitsevan tilanteen jatkuvuudesta on pitkään aiheutunut ympäristön huomattavaa pilaantumista ilman, että toimivaltaiset viranomaiset olisivat komission vaatimuksista huolimatta puuttuneet asiaan.
   Laittomilla kaatopaikoilla olevista jätteistä vapautuu nimittäin maaperään, ilmaan ja vesistöön kemiallisia aineita, jotka aiheuttavat vaaraa ihmisten terveydelle ja aiheuttavat pohjavesien, pintavesien ja ilmakehän sekä kasviston ja eläimistön pilaantumista. Lisäksi valvomattomilla kaatopaikoilla tapahtuvasta jätteiden laittomasta polttamisesta ja jätteiden tulenarkuuden vuoksi itsestään syttyvistä tulipaloista aiheutuu lukuisia tulipaloja, joilla on tuhoisia seurauksia ympäristölle.
   
      (1)  Jätteistä 15 päivänä heinäkuuta 1975 annettu neuvoston direktiivi (EYVL L 194, 25.7.1975, s. 39).
   
      (2)  18 päivänä maaliskuuta 1991 annettu neuvoston direktiivi (EYVL L 78, 26.3.1991, s. 32).
   
      (3)  Kaatopaikoista 26 päivänä huhtikuuta 1999 annettu neuvoston direktiivi (EYVL L 182, 16.7.1999, s. 1).